ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky en en en en en en en ru ru ky ky ky ky ky ky ky ky ru ky uk ky ky
Жыл жыйынтыгы: Финансы министрлигинин 2017-жылдагы эң маанилүү жетишкендиктери — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
Жыл жыйынтыгы: Финансы министрлигинин 2017-жылдагы эң маанилүү жетишкендиктери — Жаңылыктар — Кыргыз Республикасынын Финансы министрлиги
Узап бара жаткан 2017-жыл Кыргыз Республикасынын Финансы министрлигинин тарыхындагы урунттуу учурларга бай жылдардан болду. Бир катар маанилүү иш-чаралар өткөрүлүп, көптөгөн документтерге кол коюлду.
1. Негизги бюджеттик документтердин кабыл алынышы
2017-жылдын 28-декабры. 2017-жылы негизги бюджеттик документтер - Кыргыз Республикасынын 2018-жылга республикалык бюджети, 2017-жылга республикалык бюджетке өзгөртүүлөр жана 2016-жылдын республикалык бюджетинин аткарылышы тууралуу отчет тез арада бир айга жетпеген мөөнөттө каралып,  Кыргыз Республикасынын Жогорку Кеңеши тарабынан 29-ноябрда кабыл алынды. Кыргыз Республикасынын Президенти Сооронбай Жээнбеков тарабынан бул документтерге 28-декабрда кол коюлду. Айта кетчү нерсе, быйыл бюджеттик документтер 2016-жылга салыштырмалуу Жогорку Кеңеш тарабынан бир күн эрте кабыл алынды.
2018-жылга республикалык бюджети кирешелер боюнча 140 млрд 882,2 млн. сом суммасында жана чыгашалар боюнча 161 млрд 149,3 млн. сом суммасында бекитилди, республикалык бюджетинин тартыштыгынын чектик өлчөмү 20 млрд 267,1 млн. сом суммасында белгиленди.
2017-жылга республикалык бюджети кирешелер боюнча 139 млрд 889,1 млн. сом суммасында жана чыгашалар боюнча 161 млрд 333,2 млн. сом суммасында бекитилди, республикалык бюджетинин тартыштыгынын чектик өлчөмү 21 млрд 444,1 млн. сом суммасында белгиленди.
2. Инновация, реформалар жана оптимизация
2017-жылдын 1-январынан тартып Кыргыз Республикасынын Финансы министрлигинин казыналык системасында бирдиктүү казыналык эсеп иштей баштады. Анда Кыргыз Республикасынын бюджеттик тутумунун бюджеттеринин акча каражаттары топтоштурулат, ошондой эле мамлекеттик органдардын мамлекеттик башкаруу секторунун бюджетин кассалык аткаруу боюнча операциялары чагылдырылат. Бирдиктүү казыналык эсептин киргизилиши - бюджетти аткаруу процедураларын жөнөкөйлөштүрүп, жарандардын каражаттарын жана убактысын үнөмдөйт, ошондой эле автоматташтырылган системага аралыктан кирүү мүмкүнчүлүгүн берет. Ал борборлоштурулган банктык эсеп болуп саналат жана Улуттук банкта ачылган.
Финансы министрлигинин 2017-жылдын 21-декабрындагы «Кыргыз Республикасынын Бюджеттик классификациясын бекитүү жөнүндө» №161-буйругу чыкты. Токтомдун долбоорунун түзүмү бюджетке бардык ресурстардын келип түшүүсү жана Бирдиктүү казыналык эсепке бардык чыгашаларды киргизүү боюнча процедураларды ирети менен ачыкка чыгарууга ылайыкташтырылган. Мындан тышкары, Милдеттүү медициналык камсыздандыруу фондунун жана Социалдык фонддун каражаттарын классификациялоо үчүн коддорду киргизүү жана аларды аткаруунун көзөмөлүн жүргүзүү пландаштырылууда.
Финансы министрлиги 2017-жылдын 1-декабрынан баштап «Дем берүүчү гранттар» автоматташкан порталын https://stimgrant.okmot.kg ишке киргизди, ал Финансы министрлигинин 2017-жылдын 30-ноябрындагы №153-Б буйругу менен бекитилди.
Буга чейин аталган портал бир жыл бою тесттик режимде иштеп келген. Мындан ары 2018-жылга дем берүүчү гранттар боюнча долбоорлорду бекитүү үчүн документтерди кабыл алуу “Дем берүүчү гранттар” порталы аркылуу электрондук вариантта жүргүзүлөт.
3. Бюджеттик кодексти жакшыртуу боюнча иш-чаралар
«Кыргыз Республикасынын Бюджеттик кодексине өзгөртүүлөрдү киргизүү жөнүндө» Кыргыз Республикасынын Мыйзам долбоору иштелип чыгып, коомдук талкууга чыгарылды. Мыйзам долбоорунда сунушталган өзгөртүүлөр Бюджеттик кодекстин өзүнүн текстинде да, Кыргыз Республикасынын башка мыйзамдык актыларында да ченемдердин кайталанышын четтетүүгө, Бюджеттик кодекстин беренелерин бири-бири менен шайкеш келтирүүгө, кодекстин айрым ченемдерин түшүнүүдөгү ар түрдүүлүккө жол бербөөгө, бюджеттик процесстин ачык-айкындуулугун жана отчёт берүүчүлүгүн күчөтүүгө мүмкүндүк берет. Андан тышкары, сунушталган мыйзам долбоору Кыргыз Республикасынын Конституциясына ылайык келтирүүгө багытталган.
Ченемдик укуктук актыларды КР Бюджеттик кодексине дал келтирүү иш-чаралары боюнча бекитилген тизмеге ылайык 26 ченемдик укуктук актынын долбоорун иштеп чыгуу каралган. Азыркы учурда 24 ченемдик укуктук актынын долбоору иштелип чыккан, анын ичинен 12 ченемдик укуктук жана локалдык акты кабыл алынды, 7 ченемдик укуктук акт Кыргыз Республикасынын Өкмөтүнүн кароосуна жөнөтүлгөн.
4. Укуктук ченемдик актыларды иштеп чыгуу
Кыргыз Республикасынын Өкмөтүнүн 2017-жылдын 2-октябрындагы №632 Токтому менен Кыргыз Республикасынын республикалык бюджетинин кассалык планын түзүү жана жүргүзүү тартиби жөнүндө жобо бекитилди.
Кассалык пландоонун негизги максаты – мамлекеттик акча каражаттарын пайдалануу үчүн актуалдуу кассалык планды түзүү жана потенциалдуу кассалык ажырымдарды жабуу боюнча өз убагында чара көрүү максатында аларды аныктоо үчүн актуалдуу кассалык планды түзүү болуп саналат.
Кассалык план өз ичине: - бюджеттик жылдын башталышына карата республикалык бюджеттин каражаттарынын калдыгын, ошондой эле келерки айдын башталышына карата каражаттардын калдыгын; - келерки айга карата республикалык бюджеттин ресурстарынын түшүүлөрү боюнча планды; - келерки айга карата республикалык бюджеттин милдеттенмелерди аткаруу менен байланышкан чыгымдары боюнча планды камтыйт.
2017-2019-жылдарга Кыргыз Республикасынын мамлекеттик карызын башкаруу стратегиясынын долбоору иштелип чыкты. Бул Стратегия Кыргыз Республикасынын мамлекеттик карызын майнаптуу башкаруу максатында иштелип чыккан жана ал өз ичине Кыргыз Республикасынын Өкмөтүнүн мүмкүн болушунча азыраак чыгымдар жана акылга сыярлык тобокелдиктер менен карыз акчаларды тартып келүү аркылуу каржылоого болгон муктаждыктарын камсыздоону; мамлекеттик баалуу кагаздар рыногун өнүктүрүүнү; Кыргыз Республикасынын карызынын туруктуулугун сактоону камтыйт.
5. Бюджеттин ачык-айкындуулугу жана Жарандык бюджет
Финансы министрлигинин 2017-жылдын 6-январындагы буйругу менен республикалык бюджеттин ачык-айкындуулук индексин жогорулатуу боюнча ведомстволор аралык жумушчу топ түзүлдү. Бул топтун ишинин алкагында бир катар иштер жасалды. Алсак, Кыргыз Республикасынын Өкмөтүнүн 2017-жылдын 5-октябрындагы №653 Токтому менен Кыргыз Республикасынын жарандык бюджетин түзүү методикасы, Финансы министрлигинин 2017-жылдын 26-декабрындагы №165-Б, №166-Б буйруктары менен «Кыргыз Республикасынын Жарандык бюджетин түзүү үчүн индикаторлордун тизмеси», Кыргыз Республикасынын жергиликтүү бюджеттер боюнча Жарандык бюджетти түзүү методикасы бекитилди.
Бишкекте 2017-жылдын 12-14-апрели. Кыргыз Республикасында биринчи жолу 14 чет өлкөлүк мамлекеттердин катышуусунда РЕМРАL Бюджеттик коомдоштуктун пленардык отуруму өткөрүлдү, анда Кыргыз Республикасынын Финансы министрлиги коомчулук үчүн бюджеттик процесстин ачыктыгын жана жеткиликтүүлүгүн камсыздоо боюнча аткарылган иштердин натыйжасын баяндады
2017-жылы алгачкы жолу Финансы министрлиги бюджеттик программалардын натыйжалуулугунун индикаторлоруна жетишүү жөнүндө отчетторду чогултуу боюнча пилоттук долбоорду ишке киргизди. Пилоттук долбоорго 4 министрликтер кирет: -КР Эмгек жана социалдык өнүгүү министрлиги; - КР Билим берүү жана илим министрлиги; - КР Саламаттыкты сактоо министрлиги жана КР Айыл чарба, тамак-аш өнөр жайы жана мелиорация министрлиги кирген. Аталган министрликтердин программалык бюджеттеринин 2017-жылдын 1-жарым жылдыгы үчүн отчеттору Финансы министрлигинин сайтында жарыяланган.
Азыркы учурда КРсында программалык бюджеттештирүүнүн укуктук-ченемдик базасы мыйзам чегинде орнотулду. Төмөнкү укуктук документтер иштелип чыкты жана КР Өкмөтүнүн Аппаратына кароого жөнөтүлдү:
- Бюджеттик чыгымдардын орто мөөнөттүү стратегияларын түзүү, кароо жана аткаруу тартиби жөнүндө нускама; - Бюджеттерди программалык негизде түзүүнүн, кароонун жана аткаруунун тартиби жөнүндө нускама; - бюджеттик программалардын жана чаралардын натыйжалуулугунун индикаторлорун аныктоо тартиби жөнүндө нускама.
Ошондой эле, Бюджеттик программалардын натыйжалуулугунун индикаторлоруна жетишүү тууралуу отчётторду тапшыруу тартиби жөнүндө Нускаманын долбоору жана Бюджеттик программалардын натыйжалуулугун баалоону жүргүзүү тартиби жөнүндө Нускаманын долбоору иштелип чыкты.
7. Эл аралык кызматташуу жана келишимдерге кол коюу аземи
2017-жылдын 14-марты. Кыргыз Республикасынын Финансы министрлиги жана Евразия өнүктүрүү банкы тарабынан «Камбарата-2 ГЭСинин экинчи гидроагрегатын ишке киргизүү” долбоорун каржылоо үчүн Евразия турукташтыруу жана өнүктүрүү фондунун каражаттарынан 110 млн АКШ доллары суммасында инвестициялык насыя берүү тууралуу макулдашууга кол коюлду. Каржылоо негизги карызды төлөө боюнча 5 жылдык жеңилдетилген мезгилди эсепке алганда 20 жылдык мөөнөткө берилет. «Камбарата-2 ГЭСинин экинчи гидроагрегатын ишке киргизүү» долбоору, 120 мегаваттык кубаттуулуктагы станциянын экинчи гидроагрегатын куруп, ишке киргизүүдөн тышкары, биринчи агрегаттын “камалган” кубаттуулугун бошотууга жана 40 меговаттай кубаттуулуктагы кошумча өсүштү алууга мүмкүндүк бере турган 500 киловаттык ачык бөлүштүрүүчү түзүлмөнүн курулушун дагы өз ичине камтыйт.
2017-жылдын 17-майы. Кыргыз Республикасы Сауд өнүктүрүү фонду менен жалпы суммасы 80 млн АКШ долларын түзгөн 3 кредиттик макулдашууга Сауд Аравиясы Королдугунун Жидда шаарында кол койду. Төмөндөгү документтерге кол коюлду: - 30 млн долларга мамлекеттик жалпы билим берүү мектептеринин курулушун каржылоо тууралуу кредиттик макулдашуу; - 30 млн долларга “Балдардын тез медициналык жардам  клиникалык бейтапканасын реконструкциялоо жана кеңейтүү” долбоору боюнча каржылоо тууралуу кредиттик макулдашуу; -20 млн долларга Түндүк-Түштүк автожолун (Балыкчы – Жалал-Абад альтернативалуу автожолун) реконструкциялоо долбоору боюнча кредиттик макулдашуу.
2017-жылдын 4-7-майы. Кыргыз Республикасынын атынан Азия өнүктүрүү банкында башкаруучу болуп саналган Кыргыз Республикасынын финансы министри Адылбек Касымалиев Япониянын Йокогама шаарында Азия өнүктүрүү банкынын Башкаруучулар Кеңешинин ар жылдык жолугушууга катышты.  Бул жолугушуу элүүнчү ирет өтүп жаткан мааракелик жолугушуу болгон.
2017-жылдын 11-июлу. Бишкекте Араб координациялык тобунун III тегерек столунун жыйыны болуп, анда транспорт, саламаттык сактоо, сугат жана суу менен жабдуу секторлорундагы, ошондой эле энергетика секторундагы 10 инвестициялык долбоорлорго кол коюу аземи болду.
2017-жылдын 15-августу. Кыргыз Республикасынын Финансы министрлигинде 227 млн япон йен ($2,1 млн) өлчөмүндөгү «Адам ресурстарын өнүктүрүү үчүн стипендиялар программаларынын (JDS)» алкагында алмашуу нотасына жана гранттык келишимге кол коюу аземи болуп өттү.
8. Ички аудит жана көзөмөл
Бишкекте 2017-жылдын 20-22-февралында  «Мамлекеттик башкаруу: ички аудит жана контроль – мамлекеттик башкаруудагы маанилүү элемент» деген темада мамлекеттик органдарынын жетекчилигинин катышуусунда конференция өтүп, анда мамлекеттик органдардын процесстерди эффективдүү башкаруусун уюштуруу үчүн иштей турган ички контроль системасын түзүү зарылчылыгы биринчи жолу айтылды.
Кыргыз Республикасынын Финансы министрлиги 2017-жылдын март айынан баштап республиканын министрликтери менен ведомстволорунун ички аудит кызматтарынын адистерин онлайн окутуу системасын ишке киргизди. Аталган система (https://solo.minfin.kg) жумуш процессинен ажыратпастан реалдуу убакыт режиминде ички аудит боюнча окутуу усулдарын камтыйт.
1.9. Мамлекеттик баалуу кагаздар рыногу
2017-жылдын 17-февралында жалпысынан 500 млн сомго 7 жылдык жүгүртүү мөөнөтү менен мамлекеттик казыналык облигацияларды (МКО) сатуу боюнча алгачкы аукцион болуп өттү. 7 жылдык мамлекеттик облигацияларды жүгүртүү акча каражаттарын узак мөөнөттүү жүгүртүүгө салууга кызыкдар болушкан инвесторлор үчүн финансылык инструменттердин диапазонун кеңейтет.
Өткөрүлгөн аукциондун жыйынтыгы боюнча 2,69 жабуу коэффициенти менен 500 млн сом сунушталган кезде МКОго суроо-талап 1,34 миллиард сомду түздү. Жайгаштырылган МКОнун орточо кирешелүүлүгү жылына 18% деңгээлинде катталды.
Ошондой эле, 2017-жылдын ноябрынан баштап Финансы министрлиги 10 жылдык мамлекеттик казыналык облигацияларды чыгара баштады.
Өткөрүлгөн аукциондун жыйынтыгы боюнча МКОго суроо-талап 586,52 млн сомду түздү (1,95 тындыруу коэффициенти менен 300 млн сом сунушталган болчу). Жайгаштырылган МКОнун орточо кирешелүүгү жылына 18,49 % деңгээлинде катталды.
10. Электрондук мамлекеттик сатып алуу
2017-жылдын 20-22-апрели. Алгачкы жолу «Мамлекеттик сатып алууларды эффективдүү башкаруу – 2017» деген темада кеңири масштабдагы эл аралык конференция өткөрүп, анда тажрыйба бөлүшүү, адистерди окутуу боюнча мамлекеттик сатып алуулар системасында орун алган көйгөйлөрдү жана маселелерди талкуулоо болду.
Бир катар нормативдик документтер кабыл алынды. Алсак, Финансы министрлигинин 2017-жылдын 11-октябрындагы 140-буйругу менен Даттанууларды жана каршылыктарды карап чыгуу боюнча көз карандысыз ведомстволор аралык комиссиянын иштөө тартиби жөнүндө жобо бекитилип, ошондой эле мамлекеттик сатып алуулар системасында мамлекеттик сатып алуулардын үнөмдүүлүгүн жана эффективдүүлүгүн баалоонун тийиштүү индикаторлору кабыл алынды.
Кыргыз Республикасынын Финансы министрлиги 2017-жылдын 22-августунда 112-Б буйругу менен Бааны төмөндөтүү усулу аркылуу конкурсту жүргүзүүнүн тартибин бекитти. Аталган буйрук «Мамлекеттик сатып алуулар жөнүндө» Кыргыз Республикасынын Mыйзамынын 20-беренесин иш жүзүнө ашыруу жана Кыргыз Республикасынын Өкмөтүнүн 2017 -жылдын 15-сентябрындагы № 530 «Кыргыз Республикасынын Өкмөтүнүн айрым ченем жаратуу ыйгарым укуктарын аткаруу бийлигинин бир катар мамлекеттик органдарына өткөрүп берүү жөнүндө» токтомуна ылайык кол коюлду.
11. Персоналдардын билимин жогорулатуу, корпоративдик рухту көтөрүү
2017-жылы Финансы министрлигинин Окуу борбору кадрлардын квалификациясын жогорулатуу жана кайра окуу боюнча 6567 окуу курстарын уюштурду.
Финансы министрлигинин командасы 2017-жылдагы Мамлекеттик органдарынын кызматкерлеринин спартакиадасында катышкан 28 министрликтердин жана ведомстволордун арасынан татыктуу экинчи орунга ээ болду. Экинчи орунга кубок, медаль жана дипломдор берилип, ошондой эле 150 миң сомдук акчалай сыйлыктарга сертификат ыйгарылды.
* — Милдеттүү толтуруу керек
← «2018-жылга республикалык бюджети жана 2019-2020-жылдарга болжолу жөнүндө» Мыйзамга КР Президенти тарабынан кол коюлду
2018-жылдын 1-январынан тартып КР Бюджеттик классификациясы күчүнө кирди →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан